ايزاك فانوس

ايزاك فانوس ، الدكتور (19 ديسمبر 1919 - 14 يناير 2007) كان رائد و مؤسس فن رسم الايقونه القبطيه الحديث.

 حياته 
ايزاك فانوس (19 ديسمبر 1919 - 14 يناير 2007)، من رواد الفن القبطى المعاصر ف مصر. ابن قرية صغيره تتبع أبا الوقف ف مركز مغاغه ف المنيا. اتولد ف 19 ديسمبر سنة 1919 وينتمى و لعائله بـ (أبا الوقف)
ابوه كان من كبار رجال تجارة الأقمشه ف الحمزاوى
ف القاهره ف مصر و كان وابوه بيحب القرايه.

نشأ ف بيت يعشق الفن و كانت امه تشجع ولادها علا حب الفنون، ومن الجو دا المحب للثقافة والفن اخوه الكبير بئا مصوراتى فوتوغرافى يعمل مع المصوراتى رياض شحاته مصوراتىالملك فاروق والأخ التانى درس الفنون و كان ف آخر أيامه مديراً لمتحف مختار

حصل علا البكالوريا من مدرسة الخُرنفش الفرنسيه و دخل بكلية الفنون التطبيقيه وتخرج سنة 1941 و كان أول دفعته وحصل علا دبلوم المعلمين من معهد التربيه الفنيه للمعلمين سنة 1943 وعمل مدرساً للرسم فى مدارس شبرا

تعرف علا الفنان راغب عياد فالمتحف القبطى و عرًّفه علا مرقس باشا سميكه اللى أعطاه فرصة التواجد للعمل بعض ساعات بالمتحف القبطى فعرف وقتها عمالقة القبطيات زى المهندس حنا سميكه و الفنان يسى عبد المسيح و د. رؤوف حبيب،

دخل معهد الدراسات القبطية (تأسس فى 21 يناير 1954) و كان حبه للفن القبطى حافزه على التفوق وعرف وقتها د. سامى جبره . ونصحه أستاذه فى فن المزييك والفريسك والرسم القبطى يوسف عفيفى أن يبتعد عن الغربيات ويحتفظ بريشته القبطية المصرية الأصيلة

فى عهد كيرلس السادس سافر و معاه تلاته من رفاقه ف بعثه لفرنسا بعد ما طلب من عبد الناصر السماح لطلبه و أساتذة معهد الدراسات القبطيه السفر ف بعثات لبرا.

بعد رجوعه مصر ابتدا رحلته و مشواره الكبير مع الفن القبطي، بداية أعماله كانت فى الإسكندرية بكنيسة أبى كير ويوحنا وبعدها كنيسة العذراء بالجولف وجاردن سيتى ومزار مار مرقس بالكاتدرائية والأنبا بيشوى بكلوت بك والكثير من الكنائس والأديرة بأعمال الفريسك والموزييك والأيقونات القبطية والازاز المعشق بالرصاص
 اختاره يوحنا بابا روما لرسم كاتدرائية كاثوليك فى مدينة نصر كانت أعمال الموزييك علا مساحة 200متر مسطح غير الزجا المعشق بالرصاص 
 كان رئيس قسم الفن بمعهد الدراسات القبطية

فى صلاة جنائزية مهيبة يوم الاثنين 15يناير2006-ودعت الكنيسة القبطية ومحبو الفنى القبطى الفنان العالمى د.إيزاك فانونس بعد رحلة عطاء طويلة أثرى فيها الفن القبطى بإبداعه المتميز وتطويره لشكل الأيقونة القبطية وبما قدمه من أيقونات ورسومات بكنائس و أديرة مصر وبالكنائس القبطية فى لندن و امريكا الامريكانيه و كندا وروما وعمله وعطاؤه فى تلمذه جيل من المبدعين على الفن القبطى الحديث.

أناب شنودة التالت فى حضور صلاة الجنازة اللى اتعملت بالكنيسة البطرسية بالعباسية أصحاب النيافة الأنبا بطرس الأسقف العام,ونيافة الأنبا بيسنتى أسقف حلوان والمعصرة,والأنبا دانيال أسقف عام كنائس المعادى كما حضر الصلاة السفير البريطانى وعميد معهد الدراسات القبطية,وأعضاء مجلس المعهد,وهيئات التدريس,واتحاد الطلاب,والدارسون بالمعهد.
ألقى بيسنتى كلمة عزاء نقل فيها لالعيله تعزيات شنودة التالت وتحدث فيها عن مكانة الراحل العظيم ودوره فى إحياء الفن القبطي.

 جوايز 

 الميدالية الدهبية من معهد الدراسات الشرقية فى فينيسيا سنة 1987
 منحه البابا شنوده التالت بابا اسكندريه سنة 1984 شهادة الدكتوراه الفخرية على مجمل اعماله وتقدير لمشواره

 شوف 

إيزاك فانوس والرسم من القلب

 مصادر 

تصنيف:مواليد 1919
تصنيف:وفيات 2007
تصنيف:رسامين مصريين
تصنيف:اكاديميين مصريين
تصنيف:قبطولوجيا
تصنيف:اقباط
تصنيف:منياويه
تصنيف:ناس من مغاغه